b'\n_START_ARTICLE_\nSa Barrala\n_START_SECTION_\nConstruccions\n_START_PARAGRAPH_\nLes cases de la possessi\xc3\xb3 estan formades per diversos bucs disposats en forma d\'"U" que formen una clastra oberta pel migjorn. Tenen dues altures i estan constru\xc3\xafdes amb la t\xc3\xa8cnica de pedra en verd i filades de carreus de mar\xc3\xa8s amb cobertura de teulada de doble vessant cap al frontis. Tamb\xc3\xa9 s\'hi troben, a\xc3\xafllades, de les cases principals unes pallisses de planta rectangular i dues altures, tamb\xc3\xa9 constru\xc3\xafdes de pedra en verd i quatre torres de mol\xc3\xad, una d\'elles de planta circular i les altres de planta quadrangular._NEWLINE_El buc de l\'esquerra, entrant per la clastra, t\xc3\xa9 la fa\xc3\xa7ana llisa de color arena i presenta un portal de llinda i un altre tamb\xc3\xa9 de llinda sobre sis graons, tres finestres rectangulars de llinda, i un pou enclastat a la fa\xc3\xa7ana. Al primer pis hi ha tres finestres rectangulars i dues balconeres, totes elles de llinda. El segon pis est\xc3\xa0 format per uns porxos d\'embigat de llenyam sobre un pilastres quadrangulars de maons. El fumaral duu inscrita la data 1957._NEWLINE_El buc central t\xc3\xa9 tres al\xc3\xa7ades amb una fa\xc3\xa7ana color cru llisa. A la planta baixa hi ha un portal de llinda i dues finestres rectangulars de llinda. A les altres dues plantes n\'hi ha tres de finestres rectangulars i de llinda a cadascuna._NEWLINE_El cos de la dreta presenta una successi\xc3\xb3 de cinc portals d\'arc de mig punt allindanats. En el primer pis hi ha quatre finestres rectangulars de llinda sense ampit.'